Die WKOD maak seker dat leerders wat vir tuis-onderrig geregistreer is, werk afhandel wat ooreenstem met die leerplan en dat hulle beoordeel word en die uitkoms behaal wat vir die betrokke graad vereis word.
Aantekeninge oor bywoning hou.
n Portefeulje van die leerder se werk saamstel.
Aantekeninge oor die leerder se werk gedurig bywerk.
Die opvoedkundige steun wat die leerling gekry het, boekstaaf.
Bewyse van die voortgesette beoordeling van die leerder se werk hou.
Bewyse van die beoordeling en/of eksamens aan die einde van elke jaar hou.
Bewyse aan die einde van Graad 3, 6 en 9 hou wat toon of die uitkoms vir dié grade bereik is.
Die aantekeninge moet vir ondersoek deur die WKOD beskikbaar gestel word. Alle betrokke beoordelinguitslae moet drie jaar lank bewaar word.
Aan die einde van elke fase moet die ouers, op eie koste, 'n onafhanklike, behoorlik-gekwalifiseerde persoon, wat deur die Hoof van Onderwys goedgekeur is, aanstel om die leerder se vordering te beoordeel.
n Ouer kan 'n staatskool of 'n geregistreerde onafhanklike skool om hulp nader om 'n geskikte persoon in die hande te kry. Die beoordelaar moet 'n verklaring aan die Hoof van Onderwys voorlê wat bevestig dat die leerder die vereiste vlak bereik het.
Onbekende staatstaal of akroniem Kyk in die WOORDELYS?